Anne Holt

Anne Holt (født 16. november 1958 i Larvik) er en norsk forfatter, advokat og tidligere politiker for Arbeiderpartiet (Ap).
Holt var justisminister i Thorbjørn Jaglands regjering fra 25. oktober 1996 til 4. februar 1997, da hun gikk av etter lange sykefravær. Hun ble erstattet av Gerd-Liv Valla. Senere samme år ga Holt ut romanen Mea Culpa.
Hun er utdannet cand. jur. ved Universitetet i Bergen i 1986. Holt var ansatt som programsekretær i NRK 1984–1988 og 1990–1991 og jobbet bl.a. som programleder i Dagsrevyen. I perioden 1988–1990 var hun politifullmektig ved Oslo politikammer. 
Holt debuterte som forfatter i 1993. Hun var president i Rivertonklubben 2001–03. To av bøkene hennes er filmatisert som TV-serien Blind gudinne og spillefilmen Salige er de som tørster, begge i 1997. Regissør for begge produksjonene var Carl Jørgen Kiønig mens Kjersti Elvik spilte hovedrollen som politibetjenten Hanne Wilhelmsen. Bøkene Død joker og Uten ekko er dramatisert som hørespill for NRK Radioteatret, i henholdsvis 2003 og 2005. 
I 2022 ble Holt tildelt krimprisen Sølvkniven for «Det ellevte manus».Holt er særlig kjent for sine realistiske politiromaner om den lesbiske politibetjenten Hanne Wilhelmsen. Hun regnes som en av de viktigste forfatterne av feministisk kriminallitteratur i Norge og er en av Norges mestselgende krimforfattere. 

Hun er oppvokst på Nanset, Lillestrøm og i Tromsø og er datter av fysikeren Olav Holt, tidligere rektor ved Universitetet i Tromsø. I 2000 inngikk Holt registrert partnerskap med forleggeren Tine Kjær. 


== Bibliografi ==
Blind Gudinne – kriminalroman (1993) ISBN 82-02-14490-6, ISBN 82-574-1040-3  (Hanne Wilhelmsen)
Salige er de som tørster – kriminalroman (1994), vant Rivertonprisen   (Hanne Wilhelmsen)
Demonens død – kriminalroman (1995), vant Bokhandlerprisen   (Hanne Wilhelmsen)
Mea culpa – roman (1997)
Løvens gap – kriminalroman (1997), sammen med Berit Reiss-Andersen   (Hanne Wilhelmsen)
I hjertet av VM – fotballbok (1998) sammen med Erik Langbråten
Død joker – kriminalroman, (1999)   (Hanne Wilhelmsen)
Bernhard Pinkertons store oppdrag – barnebok (1999), sammen med illustratøren Pjotr Sapegin
Uten ekko – kriminalroman (2000), sammen med Berit Reiss-Andersen   (Hanne Wilhelmsen)
Det som er mitt – kriminalroman (2001)   Inger Johanne Vik
Sannheten bortenfor – kriminalroman (2003)   (Hanne Wilhelmsen)
Det som aldri skjer – kriminalroman (2004)   (Inger Johanne Vik)
Presidentens valg – kriminalroman (2006)   (Inger Johanne Vik) / (Hanne Wilhelmsen)
1222 – kriminalroman (2007)   (Hanne Wilhelmsen)
Pengemannen – kriminalroman (2009)   (Inger Johanne Vik). TV-serien Modus er basert på Pengemannen.
Mai-Britt, Mars-Britt og campingvogna – barnebok (2010). Illustrert av Anne G. Holt.
Flimmer – kriminalroman (2010) sammen med sin bror, Even Holt
Mai-Britt, Mars-Britt og mopsen Muntermor – barnebok (2011). Illustrert av Anne G. Holt.
Skyggedød – kriminalroman (2012) (Inger Johanne Vik)
Sudden death – kriminalroman (2014) sammen med Even Holt
Offline – kriminalroman (2015) (Hanne Wilhelmsen)
I støv og aske – kriminalroman (2016) (Hanne Wilhelmsen)
En grav for to – kriminalroman (2018) (Selma Falck)
Furet/værbitt – kriminalroman (2019) (Selma Falck)
Mandela-effekten – kriminalroman (2020) (Selma Falck)
Det ellevte manus – kriminalroman (2021) (Hanne Wilhelmsen)


== Priser ==
Rivertonprisen 1994, for Salige er de som tørster
Bokhandlerprisen 1995, for Demonens død
Cappelenprisen 2001
Sølvkniven 2022, for Det ellevte manus


== Referanser ==


== Eksterne lenker ==
Offisielt nettsted 
(en) Anne Holt – kategori av bilder, video eller lyd på Commons 
(en) Anne Holt på Internet Movie Database 
(no) Anne Holt hos Sceneweb 
(en) Anne Holt hos The Movie Database 
Anne Holt på Twitter 
(no) Anne Holt hos Stortinget 
(no) Anne Holt hos Norsk senter for forskningsdata 
NRK: Lyd og video med Anne Holt
Anne Holt Arkivert 8. februar 2009 hos Wayback Machine. i Cappelen Damm Forlag
Anne Holt i NRK forfatter
Anne Holt i Dagbladet forfatter
Anne Holt i Aftenposten Alex
Anne Holt leser nyhetene på Kveldsnytt
Digitaliserte bøker av Anne Holt i Nasjonalbiblioteket.